Mange tager på festival for at komme væk fra verden. Glemme hverdagen, være fuld og være offline.

Men deltagerne ved årets Download-festival, der med 100.000 gæster er en af Europas største, bliver i år ufrivilligt overvåget.

Politiet vil nemlig scanne alle festivalgængerne og sammenlignet med databaser over kriminelle. Det skriver Vice.

Læs også : Lyn slog ned i festivalgæster: 33 på hospitalet

Teknologien har været brugt i USA

Det er politiet i Leicestershire i England, der tester ny ansigtsgenkendelsesteknologi ved festivalen.

Det er første gang at den type teknologi bliver brugt ved en festival i England, men i USA har ansigtsgenkendelse været i brug ved flere store arrangementer siden 2013.

Kort efter bombeangrebet ved Boston Marathon i april 2013, blev deltagerne ved festivalen Boston Calling diskret men massivt overvåget.